Lisan siia pilte  magamistoast ka teise nurga alt. Selgituseks selle klaasakendega ukse kohta, et tegemist oli vana uksega, kus alumine osa oli kaetud vineeriga ning ülemine osa oli asendatud klaasidega. Võtsime sellelt värvi maha, kuid no ei tundunud õige. Õnneks saime selle vahetada hoovist leitud ukse vastu.        Magamistoa mööbel pärineb Mööbliaidast. Minu suur lemmik on see riidekapp, kuhu mahub tõesti palju. Samas toonis võrevoodi leidsin aga osta.ee-st. See on käsitsi tehtud ning ostuga anti kaasa kõik vajalik alates alumisest mahukast sahtlist kuni ilukardinani välja.      Kui teile viimast fotot  vaadates (autor Kaido Haagen) tundub, et objektiiv on fotot moonutanud ning seinad tunduvad kahtlaselt vale nurga all, siis tegelikult nii see oligi: kuna maja külgsein oli nurga all, siis pole nendes tubades ühtegi täisnurka.